31.12.90 Επίσημη Εφημερίδα των Ευρωπαϊκών Κοινοτήτων Αριθ. C 332/105 
Γνωμοδότηση για την πρόταση κανονισμού (ΕΟΚ) του Συμβουλίου σχετικά με τους όρους υγειονομικής 
προστασίας που διέπουν τη διάθεση στην αγορά ζώων και προϊόντων υδατοκαλλιέργειας (') 
(90/C 332/30) 
Στις 21 Φεβρουαρίου 1990, το Συμβούλιο αποφάσισε να ζητήσει από την Οικονομική και Κοινωνική 
Επιτροπή, με βάση το άρθρο 198 της συνθήκης για την ίδρυση της ΕΟΚ, να γνωμοίδοτήσει για την 
παραπάνω πρόταση. 
Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών της 
ΟΚΕ, υιοθέτησε τη γνωμοδότηση του στις 6 Σεπτεμβρίου με βάση την εισήγηση του κ. Augusto Ferraz 
da Silva. 
Κατά τη 279η σύνοδο ολομέλειας (συνεδρίαση της 19ης Σεπτεμβρίου 1990) η ΟΚΕ υιοθέτησε ομόφωνα 
την ακόλουθη γνωμοδότηση. 
1. Εισαγωγή 
1.1. Η παρούσα πρόταση κανονισμού αποβλέπει, με την 
προοπτική ανάπτυξης της παραγωγής και αύξησης της παρα­
γωγικότητας του τομέα, στον καθορισμό κανόνων υγειονο­
μικής προστασίας σχετικά με τη διάθεση στην αγορά ζώων 
και προϊόντων υδατοκαλλιέργειας. 
1.2. Ενόψει της προοπτικής αυτής επιδιώκεται να αποφευ­
χθεί η διάδοση μεταδοτικών ασθενειών, ιδιαιτέρως αυτές που 
περιλαμβάνονται στο παράρτημα Α. 
1.3. Η ΟΚΕ επικροτεί την παρούσα πρόταση οδηγίας και 
διατυπώνει τις παρακάτω παρατηρήσεις: 
2. Γενικές παρατηρήσεις 
2.1. Η ΟΚΕ υπογραμμίζει ότι ένας από τους στόχους της 
πρότασης αυτής είναι ο περιορισμός των συναλλαγών που 
δεν διέπονται από υγειονομικούς κανόνες που θα καθορίζει 
το κοινοτικό καθεστώς για τη μείωση των δυνατοτήτων διάδο­
σης των μεταδοτικών ασθενειών. 
2.2. Η ΟΚΕ υπενθυμίζει ότι είναι ανάγκη να υπάρχει 
ολοκληρωμένη γνώση της πραγματικότητας σχετικά με τις 
ασθένειες που μπορούν να προσβάλουν τους ιχθείς, και 
κυρίως την έκταση τους, το βάθος τους και την υγειονομική 
κατάσταση κάθε μιας από αυτές. 
2.3. Υπογραμμίζει ότι οι επιπτώσεις των ασθενειών αυτών 
μπορούν να προκαλέσουν σοβαρές απώλειες και να βλάψουν 
αισθητά την οικονομία του τομέα. 
2.4. Υπογραμμίζει επίσης τις παρατηρήσεις που αναφέ­
ρονται στη γνωμοδότηση CES 369/90 της 28ης Μαρτίου 1990, 
για την πρόταση απόφασης του Συμβουλίου για τη θέσπιση 
χρηματοδοτικής δράσης σχετικά με την εξάλειψη της Λοι­
μώδους Αιματοποιητικής Νέκρωσης (ΛΑΝ). 
(') ΕΕ αριθ. C 84 της 2. 4. 1990, σ. 42. 2.5. Δεδομένου ότι οι κύριες εστίες μόλυνσης βρίσκονται 
εκτός Κοινότητας, η ΟΚΕ τονίζει για μια ακόμη φορά την 
ανάγκη να δοθεί ιδιαίτερη προσοχή στις εισαγωγές αντιπρο­
σωπευτικών δειγμάτων, αυγών και γαμετών, από τρίτες χώρες. 
2.6. Δεδομένου του μειωμένου αριθμού του προσωπικού 
και των περιορισμών που επιβάλλει το δημοσιονομικό δελτίο, 
η ΟΚΕ αμφιβάλλει για την αποτελεσματικότητα των ελέγχων 
που θα πραγματοποιούνται στις τρίτες χώρες. 
2.7. Η ΟΚΕ τονίζει επίσης, με την πρόθεση πάντα να 
συμβάλει στην παρεμπόδιση της διάδοσης των ασθενειών, 
την ανάγκη, μιας νέας προσέγγισης σχετικά με τους ιχθείς 
που αλιεύονται σε άγριο περιβάλλον και την καλύτερη 
αποσαφήνιση των όρων διάθεσης στην αγορά των ιχθύων που 
χρησιμοποιούνται για διακόσμηση. 
2.8. Η ΟΚΕ διερωτάται αν και κατά πόσο ο προσδιορισμός 
των ηπειρωτικών περιοχών για τους ιχθείς δεν είναι υπερβο­
λικά περιοριστικός και υπενθυμίζει την περίπτωση των κρα­
τών μελών, των οποίων οι ποταμοί διασχίζουν δύο χώρες ή 
συνδέονται μεταξύ τους με πλωτές οδούς, και για τα οποία 
περιορίζονται με τον τρόπο αυτό οι εγκεκριμένες ηπειρωτικές 
περιοχές. 
2.9. Η περίοδος των είκοσι ετών που αναφέρεται στο παρά­
ρτημα Β, Ι, Β, β) όπως και οι όροι που επιβάλλει καθιστούν 
αδύνατη την αυτόματη δήλωση της «εγκεκριμένης ζώνης» σε 
όλη την κοινοτική επικράτεια, εκτός από δύο κράτη μέλη. 
Δεν λαμβάνεται σχετικά υπόψη η ύπαρξη ζωνών που πληρούν 
τις υγειονομικές συνθήκες που απαιτούνται και διαθέτουν εδώ 
και πολλά έτη ένα επίσημο σύστημα ελέγχου των ασθενειών. 
2.10. Η ΟΚΕ υπογραμμίζει ότι, με την προοπτική της 
εσωτερικής αγοράς, οι ανταλλαγές, στο έδαφος της Κοινό­
τητας, ζώων και γεωργικών προϊόντων, εφόσον ανταποκρί­
νονται στις απαιτούμενες υγειονομικές διατάξεις, δεν είναι 
δυνατόν να θιγούν από οποιουσδήποτε περιορισμούς, και 
εύχεται όπως τα άρθρα 7 και 8 του κανονισμού επανεξετα­
σθούν με ανάλογο τρόπο. 
Αριθ. C 332/106 Επίσημη Εφημερίδα των Ευρωπαϊκών Κοινοτήτων 31. 12. 90 
2.11. Η ΟΚΕ θεωρεί υπερβολικές τις αρμοδιότητες που 
παρέχονται στη Μόνιμη Κτηνιατρική Επιτροπή για θέματα 
που θα συμπεριληφθούν σ'αυτό τον κανονισμό και θα ελέγχο­
νται από τα αρμόδια θεσμικά όργανα. 
2.12. Λόγω της επίδρασης επί της μελλοντικής νομοθεσίας 
και των καταναλωτών η ΟΚΕ επιβάλλεται να γνωμοδοτήσει 
για τις προτάσεις της Επιτροπής προς εκτέλεση των άρθρων 
26 και 27. 
3. Ειδικές παρατηρήσεις 
3.1. Άρθρο 4, πρώτη παράγραφος 
Λαμβάνοντας υπόψη ότι επιδιώκεται η αποτροπή της διάδο­
σης μεταδοτικών ασθενειών που προσβάλλουν τους ιχθείς 
προτείνεται η διαγραφή της φράσης «εφόσον υπάρχει 
ανάγκη». 
3.2. Άρθρο 13, πρώτη παράγραφος 
Προτείνεται η επανεξέταση του παρόντος άρθρου. Απαιτείται 
η πλήρης αποσαφήνιση των όρων με βάση τους οποίους οι 
ιχθείς που χρησιμοποιούνται για διακόσμηση μπορούν να 
διατεθούν στην αγορά. Είναι επίσης αναγκαίος ένας αυστη­
ρότερος έλεγχος των αγρίων ειδών. 
3.3. Άρθρο 20, πρώτη παράγραφος 
Π.χ., στην Κοινότητα δεν υπάρχει η ΛΑΝ. Προέρχεται από 
τρίτες χώρες. Προκαλεί έκπληξη το γεγονός ότι δεν έχουν 
καθορισθεί, για τις εισαγωγές ζώων και προϊόντων υδατοκαλ­
λιέργειας ευαίσθητων ειδών, συμπληρωματικοί όροι όπως 
αυτοί που προβλέπονται στο άρθρο 7. Προτείνεται συνεπώς 
να αναγράφεται στο επίσημο πιστοποιητικό ο τόπος παραγω­
γής των ζώων ή των προϊόντων υδατοκαλλιέργειας. 
Βρυξέλλες, 19 Σεπτεμβρίου 1990. 3.4. Άρθρο 26 
Φαίνεται ανεπαρκής η προθεσμία των δύο ημερών. 
Φαίνεται ότι δεν υπάρχει κανένα κοινό μέτρο μεταξύ της 
προθεσμίας που δίδεται στη Μόνιμη Κτηνιατρική Επιτροπή 
για την έκδοση της γνωμοδότησης της και στο Συμβούλιο 
για τις συζητήσεις του. 
4. Παραρτήματα 
4.1. Παράρτημα Ά 
Υποδεικνύεται να προστεθεί ο κατάλογος 1 στο Α. 1.5. 
(προσβολή της υγείας) που προκαλεί αυξημένη θνησιμότητα 
στο ευαίσθητο είδος ή «Salmo salar». 
4.2. Παράρτημα Β, Β), β) 
Συνιστάται περίοδος δέκα ετών. 
4.3. Παράρτημα Β, ΠΙ, Δ, 1 
Οι λέξεις «άλλο σύμπτωμα» αντικαθίστανται με τις λέξεις 
«άλλη κλινική ένδειξη». 
4.4. Παράρτημα Γ, Ι, Α, 1 
Μετά τη φράση «ή από γεώτρηση» προστίθεται η διατύπωση 
«ή από άλλη πηγή» δεν θίγει τις υγειονομικές συνθήκες της 
έρευνας. 
4.5. Παράρτημα 5, /, Α 
Τα πτηνά αποτελούν φορείς διάδοσης ασθενειών. Ένα νέο 
σημείο θα πρέπει να αναφέρει ότι οι εκμεταλλεύσεις πρέπει 
να προστατεύονται δεόντως. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE